მშვილდოსნობა 2020 წლის ზაფხულის ოლიმპიურ თამაშებზე

ტოკიოს 2020 წლის ზაფხულის ოლიმპიურ თამაშებზე მშვილდოსნობის ღონისძიებები ჩატარდება იუმენოშიმის პარკში. სულ დაგეგმილია ხუთი ღონისძიება. კორონავირუსის პანდემიის გამო ოლიმპიადა გადაიდო 2021 წლამდე. მთავარი სტატია: მშვილდოსნობა 2020 წლის ზაფხულის ოლიმპიურ თამაშებზე – კვალიფიკაცია. 2020 წლის ზაფხულის ოლიმპიურ თამაშებზე მშვილდოსნობისთვის ხელმისაწვდომი იყო 128 საკვალიფიკაციო ადგილი: 64 მამაკაცებისთვის და 64 ქალებისთვის. მშვილდოსნობის მსოფლიო ფედერაციამ საკვალიფიკაციო სტანდარტები გამოაქვეყნა 2018 წლის მარტში. თითოეულ ეროვნული ოლიმპიური კომიტეტისათვის (ეოკ) დაშვებული იყო მაქსიმუმ ექვსი სპორტსმენის მონაწილეობა, სამ-სამი თითოეული სქესისათვის. ეოკ- ებს, რომლებსაც ჰქონდათ კონკრეტული სქესის წარმომადგენლების გუნდები, შეეძლოთ სამწევრიანი გუნდით წარმდგარიყვნენ გუნდურ დისციპლინაზე და ასევე თითოეულ წევრს მონაწილეობა მიეღო ინდივიდუალურ დისციპლინაზე. 2019 წლის მშვილდოსნობის მსოფლიო ჩემპიონატის რეიტინგის 8 უმაღლესი პოზიციის გუნდმა თითოეული სქესისათვის მიიღო სამ-სამი ადგილი (სულ 24); ფინალურ მსოფლიო საგუნდო საკვალიფიკაციო ტურნირზე სამმა საუკეთესო შედეგების მქონე გუნდმა თითოეული სქესის მიხედვით — 9–9 ადგილი; ევროპის, აფრიკის, ამერიკის, ოკეანეთისა და აზიის კონტინენტურ თამაშებზე საუკეთესო შედეგების მქონე გუნდმა — 1 ადგილი ქალებისთვის და 1 კაცებისთვის (ჯამში 5–5); 2019 წლის მსოფლიო ჩემპიონატის უმაღლესი შედეგების მქონე იმ ათლეტების ეოკ-ებმა, რომლებმაც ადგილები არ მიიღეს გუნდური კვალიფიკაციით — 4–4 ადგილი თითოეული სქესისათვის; აზიის, ევროპისა და ამერიკის კონტინენტურ თამაშებზე უმაღლესი შედეგების მქონე ათლეტების ეოკ-ებმა — თითო-თითო ადგილი შესაბამისი სქესისათვის; მშვილდოსნობის ფედერაციის მიერ აღიარებულ კონტინენტურ საკვალიფიკაციო ტურნირებზე საუკეთესო შედეგის ოლიმპიური კომიტეტები ევროპიდან მიიღებენ 4 ადგილს თითოეული სქესისათვის, აზიიდან და ამერიკიდან — 3–3, აფრიკიდან — 2, ოკეანეთიდან — 1; ფინალურ მსოფლიო ინდივიდუალურ საკვალიფიკაციო ტურნირის საუკეთესო შედეგის მქონე ეოკ მიიღებს 1 ადგილს თითოეული სქესისათვის. ჯამში მიიღება ამ გზებით შერჩეული 59 სპორტსმენი კაცი და ამდენივე ქალი, რასაც ემატება მასპინძელი ქვეყნის 3–3 და სამმხრივი კომისიის მიერ მოწვეული 2–2 ათ.ლეტი. სულ 128 სპორტსმენი მიიღებს მონაწილეობას 5 დისციპლინაში: კაცების ინდივიდუალური, ქალების ინდივიდუალური, კაცების გუნდური, ქალების გუნდური და შერეული გუნდური. შერეული გუნდური ღონისძიება 2020 წლისთვის დამატებული ახალი ღონისძიებაა. ყველა დაგეგმილი ღონისძიება ჩატარდება მშვილდოსნობის მსოფლიო ფედერაციის მიერ დამტკიცებულ 70-მეტრიან დისტანციაზე და მისივე შემოღებული წესებით. შეჯიბრი, სავარაუდოდ, დაიწყება საწყისი სარეიტინგო რაუნდით, რომელშიც მონაწილეობას მიიღებენ თითოეული სქესის 64-ვე მშვილდოსანი. თითოეულმა მშვილდოსანმა უნდა ისროლოს სულ 72 ისარი და შედეგების მიხედვით მოხდება მათი გადანაწილება 1-დან 64-მდე. სარეიტინგო რაუნდი ასევე გამოიყენება რეიტინგში ქალთა და კაცთა გუნდების 1-დან 12-მდე გასანაწილებლად, რა დროსაც თითოეული გუნდის წევრების ინდივიდუალური ქულების გაერთიანებით მიიღება ერთობლივი შედეგი. გარდა ამისა, სარეიტინგო ტურში დაგეგმილია 16 წყვილის შერჩევა შერეულ გუნდურ დისციპლინაში მონაწილეობის მისაღებად (ერებისთვის, რომლებსა ორივე, კაცი და ქალი სპორტსმენები ჰყავთ წარმოდგენილი; გაერთიანდება საუკეთესო კაცისა და საუკეთესო ქალის ქულები. დაგეგმილია თითოეულ დისციპლინაში შეჯიბრის ჩატარება ოლიმპიური სისტემის ფორმატით, გარდა ნახევარფინალში დამარცხებულებისა, რომლებიც ბრინჯაოს მედლის მოსაპოვებლად შეეჯიბრებიან. ინდივიდუალურ დისციპლინებში, 64-ვე მონაწილე, სავარაუდოდ, მიიღებს მონაწილეობას პირველ ტურში. წილისყრა ჩატარდება სარეიტინგო რაუნდის შედეგების მიხედვით. თითოეული მატჩის აღრიცხვა მოხდება მშვილდოსნობის ოლიმპიური რაუნდის გამოყენებით, რომელიც შედგება საუკეთესო ხუთი სეტისაგან, თითოეული სამ-სამი ისრით. თითოეული სეტების გამარჯვებული იღებს ორ ქულას, ხოლო თუ სეტში ქულები თანაბარია, თითოეული მშვილდოსანი მიიღებს ერთ ქულას. თუ ხუთი სეტის შემდეგ ანგარიში 5–5 იქნება, ტარდება თითო-თიო ისრის სროლა და გამარჯვებულად ცხადდება ცენტრთან უახლოესი ნასროლის ავტორი. გუნდურ დისციპლინებში, რეიტინგის ოთხი საუკეთესო გუნდი მიიღებს გზავნილს მეოთხედფინალში. დარჩენილი რვა გუნდი, რომლებიც მე-5-დან მე-12-მდე პოზიციას დაიკავეს, მეოთხედფინალში დარჩენილი ოთხი ადგილისთვის იბრძოლებს. აღრიცხვის სისტემა იგივენაირია, რაც ინდივიდუალურ დისციპლინაში. ყველა დრო წარმოდგენილია იაპონიის სტანდარტული დროის მიხედვით (UTC+9). 2016 წლის ზაფხულის ოლიმპიურ თამაშებში 56 ქვეყნის მშვილდოსნები მონაწილეობდნენ, ანალოგიური რიცხვია მოსალოდნელი 2020 წელსაც. საკვალიფიკაციო ტურნირებს შორის იყო მშვილდოსნობის 2019 წლის მსოფლიო ჩემპიონატს, სხვადასხვა კონტინენტურ შეჯიბრს და საბოლოო საკვალიფიკაციო ტურნირს.  ავსტრალია (3)  ბანგლადეში (1)  ბელარუსი (3)  ბჰუტანი (1)  ბრაზილია (1)  კანადა (1)  ჩადი (1)  ჩინეთი (6)  კოლუმბია (1)  დანია (1)  ეგვიპტე (2)  გერმანია (3)  დიდი ბრიტანეთი (6)  ინდოეთი (4)  ინდონეზია (2)  ირანი (1)  იტალია (2)  კოტ-დ’ივუარი (1)  იაპონია (6)  ყაზახეთი (3)  მალაიზია (1)  მექსიკა (1)  მოლდოვა (1)  მონღოლეთი (1)  ნიდერლანდები (4)  ახალი ზელანდია (2)  ჩრდილოეთი კორეა (2)  რუსეთის ოლიმპიური კომიტეტი (3)  სამხრეთი კორეა (6)  ესპანეთი (1)  შვედეთი (1)  ჩინეთის ტაიბეი (6)  ტუნისი (2)  უკრაინა (3)  აშშ (2)  ვიეტნამი (2) მთავარი სტატია: მშვილდოსანთა სია 2020 წლის ზაფხულის ოლიმპიურ თამაშებზე. ↑ Joint Statement from the International Olympic Committee and the Tokyo 2020 Organising Committee. International Olympic Committee. ციტირების თარიღი: 24 მარტი, 2020. ↑ 2.0 2.1 Qualification System – Games of the XXXII Olympiad – Tokyo 2020 (PDF). World Archery (18 ივნისი, 2019). ციტირების თარიღი: 19 ივლისი, 2019 ↑ Archery. ციტირების თარიღი: 11 ივლისი, 2018 ↑ Schedule - Archery Tokyo 2020 Olympics. ციტირების თარიღი: 24 თებერვალი, 2020. ↑ Archery Competition Schedule. ციტირების თარიღი: 1 მარტი, 2020.